Oj winaq re jujuun taq tinamit y k'iyaal taq ch'ab'al, pero junaam ri kaqach'ob'o. Kaqaj kaqayak uq'iij ri Jehová ruma ri re x'anow re ri Biblia y ronoje ri kaqilo. Kaqa'an ri qachuq'aab' qak'aano junaam ruuk' ri xu'an ri Jesús. Kojki'kotik ruma kojterej chiriij ri re. Chiqajujunal kaqaya ri qaq'iij re keqato'o ri winaq re kaketamaj ri kub'ij ri Biblia y ri Utaqaneel o Q'atb'al Tziij re ri Dios. Kojtzijonik, o kojlapanik, puwi' ri Jehová y ri Utaqaneel, ruma la' keta'am qawach oj testigos re Jehová.
Tzukuj wara re kawetamaj más. Wila' ri Biblia pa Internet. Kawetamaj más puwi' ri kaqa'ano y ri kaqakojo.